Nou lliurament de ninots de ganxet per als infants ingressats a l’HUV | Notícies | Consorci Hospitalari de Vic
Nou lliurament de ninots de ganxet per als infants ingressats a l’HUV
La Unitat de Pediatria de l'Hospital Universitari de Vic ha rebut aquest mes de juny una nova entrega de ninots i pops de ganxet fets per les voluntàries del projecte solidari 'Llanetes amb companyia'.
La trentena de popets entregats estan fets amb cotó de qualitat, antial·lèrgic, estan totalment esterilitzats i tenen com objectiu ajudar als infants prematurs en el seu desenvolupament. A banda dels pops, l'associació també ha lliurat una trentena de ninots més de diferents formes i colors per regalar als nens i nenes ingressats a l'hospital.
És la segona vegada que aquest col·lectiu de Sant Hipòlit i Les Masies de Voltregà regalen aquests companys solidaris. Aquesta iniciativa va sorgir a Dinamarca fa quatre anys i a poc a poc s'ha anat expandint per altres països.